**ŽIVOTOPIS**

Marko Roško rođen je 18. listopada 1994. godine u Dubrovniku. Osnovnu školu završio je u Cavtatu, a srednju školu u Gimnaziji Dubrovnik, prirodoslovno-matematički smjer. Prijediplomski studij Mediji i kultura društva na Sveučilištu u Dubrovniku upisao je 2013. godine, a diplomski studij Odnosi s javnošću nastavio je na istom sveučilištu. Za opći uspjeh tijekom diplomskog studija dobitnik je Rektorove nagrade.

Tijekom studija sudjelovao je na međunarodnom projektu GLOBAL LEARNING EXPERIENCE u suradnji s DePaul University iz Chicaga, iz kojeg je proizašla edukativna aplikacija Otok političkih stvorenja, službeno odobrena kao dodatni obrazovni materijal za srednje škole u Hrvatskoj. Aktivno je sudjelovao u kreiranju sadržaja aplikacije te je vodio tim prevoditelja na hrvatski jezik.

Od 2020. godine angažiran je kao vanjski suradnik na Sveučilištu u Dubrovniku, najprije na Odjelu za komunikologiju koji je 1. listopada 2024. prerastao u Fakultet za medije i odnose s javnošću. Od 1. rujna 2024. zaposlen je kao asistent te sudjeluje u izvođenju nastave i vježbi na kolegijima: Istraživanje i pisanje, Novi mediji, Digitalne metode u novinarstvu i OSJ, Uvod u znanstveno-istraživački rad, Politička komunikacija, Napredne digitalne metode, Mediji i kultura sjećanja, Odabrane teme iz novinarstva.

Od listopada 2024. djeluje kao savjetnik za provjeru informacija na projektu DU-CHECK – Centar za provjeru informacija i građansku otpornost, gdje je prethodno bio glavni urednik i principalni fact-checker. Sudjelovao je u međunarodnim edukacijama o fact-checkingu i digitalnom istraživanju u Parizu te u Ljubljani u organizaciji Oštro, centara za istraživačko novinarstvo u jadranskoj regiji

Od prosinca 2021. do travnja 2022. radio je kao suradnik istraživač na projektu „Istraživanje, provjera činjenica i raskrinkavanje dezinformacija povezanih s COVID-19 u Hrvatskoj“.

Od 1. rujna 2024. djeluje kao suradnik istraživač na projektu Adria Digital Media Observatory (ADMO).

Od listopada 2023. doktorand je na Sveučilištu Sjever na studiju Mediji i komunikacija.

ZNANSTVENI RADOVI:

* Roško, M., Musladin, M., Kazanský, R. (2019). Counter-terrorism in the United Kingdom: Sustainable measure or violation of human rights. Journal of Security & Sustainability Issues, 9(2).
* Pauković, D., Roško, M. (2023). Western newspapers and the war in Croatia. Collegium Antropologicum, 47(2), 171-179.
* Brautović, M., Roško, M. (2024). Generative AI Use and Disinformation during the Croatian Parliament Elections 2024. ADMO. Dubrovnik.
* Ibáñez, D.B., Brautović, M., Roško, M. (2024). The Evolution of the Media System and the Media Studies: the Case of Croatia. RIPS: Revista de Investigaciones Políticas y Sociológicas, 24(2).
* Roško, M. (2024). The Routledge Handbook of Discourse and Disinformation. Suvremeni Mediteran, 3(1), 48-51.
* Roško, M. (2024). The Digital Backlash and the Paradoxes of Disconnection. Medijske Studije / Media Studies, 15(30), 152-154.
* Trtoman, M., Roško, M., Musladin, M. (2024). Russo-Ukrainian Conflict and EU Energy Security: Content Analysis of Croatian Online Media. Security Science Journal, 5(3), 116-135.
* Ibáñez, D.B., Brautović, M., Roško, M. (2024). La evolución del sistema mediático y los estudios sobre medios de comunicación: el caso de Croacia. RIPS: Revista de investigaciones políticas y sociológicas, 24(2), 28-41.
* Roško, M. (2022). Marion Boulby, Kenneth Christie (eds.): Migration, Refugees and Human Security in the Mediterranean and MENA. Suvremeni Mediteran, 1(1), 58-61.
* Musladin, M., Roško, M. (2021). Online media and human security in the COVID crisis: case study of Croatia's failed vaccination campaign.
* Musladin, M., Cverlin, M., Roško, M. (2020). Cyber threats to national security: The case of "Fake news" in Montenegro. Security Forum 2020: 13th Annual International Scientific Conference, 192-202.

Aktivno se služi engleskim jezikom (C2 razina), a pasivno razumije talijanski i latinski jezik.